|  |  |  |  |  |  |
| --- | --- | --- | --- | --- | --- |
| Številka: 004-3/2025-2570-71 | | | | | |
| Ljubljana, 13. 8. 2025 | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | |
| ZADEVA: Uvrstitev novega projekta 2571-25-0004 »*Sodelovalno omrežje za oceno vpliva nesreč«* v veljavni načrt razvojnih programov 2025 - 2028 – predlog za obravnavo | | | | | | | | | |
| 1. Predlog sklepov vlade: | | | | | | | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 – ZFO-1E in 32/25) je Vlada Republike Slovenije na …. redni seji dne ... ... 2025 pod točko … sprejela naslednji  **SKLEP**  V veljavni načrt razvojnih programov 2025 - 2028 se, skladno s priloženo tabelo, uvrsti nov projekt 2571-25-0004 z nazivom »*Sodelovalno omrežje za oceno vpliva nesreč*)«.  Barbara KOLENKO HELBL  Generalna sekretarka Vlade RS  Sklep prejmejo:  - Ministrstvo za okolje, podnebje in energijo  - Ministrstvo za finance  - Agencija RS za okolje | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | |
| / | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | |
| * Mag. Bojan Kumer, minister za okolje, podnebje in energijo * Mag. Joško Knez, generalni direktor Agencije Republike Slovenije za okolje * Dr. Martina Čarman, direktorica Urada za seizmologijo | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | |
| / | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | |
| / | | | | | | | | | |
| 5. Kratek povzetek gradiva:  Stanje:  Obmejno območje med Italijo in Slovenijo se zaradi tektonske dejavnosti in razgibane topografije sooča s številnimi izzivi, ki zahtevajo prilagodljive in poenotene rešitve. Čeprav imata Italija in Slovenija vsaka svoje sisteme spremljanja in odzivanja na tveganja, povezana z naravnimi nesrečami, obstaja več ključnih vrzeli, ki zmanjšujejo njihovo učinkovitost. Odsotnost enotnega čezmejnega pristopa za spremljanje naravnih tveganj vodi v razdrobljene podatkovne nize in slabo združljivost med sistemi obeh držav. To onemogoča učinkovito oceno tveganj in ustvarja neskladnosti v protokolih za odzivanje na izredne dogodke v primeru močnih potresov in plazov ter predstavlja dodatne izzive pri skupnem čezmejnem odločanju in upravljanju v kriznih razmerah.  Namen in cilj projekta:  V projektu CONCORDIA se bodo reševali prostorski in operacijski izzivi čezmejne regije med Italijo in Slovenijo, ki je še posebej ranljiva zaradi visoke potresne dejavnosti in dovzetnosti za plazove. Vpeljane bodo usklajene rešitve za spremljanje in zaznavanje naravnih tveganj, ki jih povzročajo potresi in plazovi, pripravili poenotena orodja in modele ter opredelili strategije in protokole za hiter in učinkovit odziv na naravne nesreče.  Ključni cilji projekta:   1. okrepitev instrumentalnih zmogljivosti za zaznavanje in odzivanje na potresne in geološke nevarnosti v čezmejni regiji med Italijo in Slovenijo, 2. razvoj in vpeljava poenotenih orodij ter baz podatkov za hitrejšo obdelavo zapisov o potresih, 3. vzpostavitev in usklajevanje skupnih čezmejnih strategij in protokolov za poenoten odziv po potresih in plazovih, 4. izdelava usklajenih čezmejnih opozorilnih kart verjetnosti pojavljanja zemeljskih plazov in skalnih podorov, 5. razvoj scenarijev nevarnosti, 6. izdelava dinamičnih analiz odpornosti stavb za ocenjevanje potresne ranljivosti.   Sredstva projekta so bila dodeljena v okviru razpisa Programa transnacionalnega sodelovanja Interreg Slovenija-Italija za obdobje 2025-2027 v višini 825.830,00 EUR. Od tega 80 % financira Evropska unija in 20 % države članice v okviru lastne udeležbe. Projektni proračun ARSO znaša 210.000 EUR (od tega lahko največ 168.000 EUR financira EU, preostanek so proračunska sredstva - lastna udeležba). Projekt se je začel izvajati 1. junija 2025, končal se bo 31. maja 2027. | | | | | | | | | |
| 6. Presoja posledic za: | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | **DA/**NE | |
| b) | usklajenost slovenskega pravnega reda s pravnim redom Evropske unije | | | | | | | **DA**/NE | |
| c) | administrativne posledice | | | | | | | DA/**NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | DA/**NE** | |
| d) | okolje, vključno s prostorskimi in varstvenimi vidiki | | | | | | | DA/**NE** | |
| e) | socialno področje | | | | | | | DA/**NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | DA/**NE** | |
| 7.a Predstavitev ocene finančnih posledic nad 40.000 EUR:  Sredstva za financiranje aktivnosti ARSO so za leto 2025 zagotovljena na evidenčnem projektu 2551-18-0001 in bodo ob uvrstitvi projekta prerazporejena v višini 7.280,00 EUR iz postavke 251248 Projekt Concordia-21-27-EU in 1.820,00 EUR iz postavke 251249 Projekt Concordia-21-27-slovenska udeležba, skupaj 9.100,00 EUR.  Sredstva za financiranje aktivnosti ARSO so za leta od 2026 do 2028 načrtovana na evidenčnem projektu 2551-18-0001. | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | |
|  | | | Tekoče leto (t) | t + 1 | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  |  |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  |  |  | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  |  |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  |  |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  |  |  | | | |  |
| II. Finančne posledice za državni proračun | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| Agencija RS za okolje | | 2571-25-0004  Sodelovalno omrežje za oceno vpliva nesreč | | 251248 Projekt CONCORDIA-21-27-EU | | 0 | | | 0 |
| Agencija RS za okolje | | 2571-25-0004  Sodelovalno omrežje za oceno vpliva nesreč | | 251249 Projekt CONCORDIA-21-27-slovenska udeležba | | 0 | | | 0 |
| SKUPAJ | | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | Znesek za tekoče leto (t) | | | | Znesek za  t + 1 |
| Agencija RS za okolje | | 2551-18-0001 – EU centr. programi in teritorialno sodelovanje | | 251248 Projekt CONCORDIA-21-27-EU | 7.280,00 | | | | 104.740,00 |
| Agencija RS za okolje | | 2551-18-0001 – EU centr. programi in teritorialno sodelovanje | | 251249 Projekt CONCORDIA-21-27-slovenska udeležba | 1.820,00 | | | | 26.185,00 |
| SKUPAJ | | | | | **9.100,00** | | | | **130.925,00** |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | |
| Novi prihodki | | | | Znesek za tekoče leto (t) | Znesek za t + 1 | | | | |
| SKUPAJ | | | |  |  | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | |  | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | |  | | |
| Glede na vsebino ni potrebno predhodno obveščanje javnosti. | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | |  | | |
| **11. Gradivo je uvrščeno v delovni program vlade:** | | | | | | |  | | |
| Mag. Bojan KUMER  MINISTER | | | | | | | | | |

PRILOGE:

* Priloga 1: Obrazložitev
* Priloga 2
* Priloga 3: Izpis obrazca 3 iz MFERAC
* Priloga 4: Mnenje Ministrstva za finance

Priloga 1

**OBRAZLOŽITEV**

Projekt CONCORDIA vidimo kot priložnost za izboljšanje in širitev nabora orodij, ki jih Agencija RS za okolje (ARSO) zagotavlja splošni javnosti in pridruženim partnerjem projekta za hitrejše in učinkovitejše obvladovanje dejavnosti po močnem potresu na obmejnem območju in v Sloveniji na splošno. Partnerstvo v obmejni regiji, izmenjava strokovnega znanja, novi instrumenti za pridobivanje podatkov in poenoteni postopki bodo omogočili hiter in usklajen odziv pri obveščanju po izrednem dogodku.

Obmejno območje med Italijo in Slovenijo se zaradi tektonske dejavnosti in razgibane topografije sooča s številnimi izzivi, ki zahtevajo prilagodljive in poenotene rešitve. Čeprav imata Italija in Slovenija vsaka svoje sisteme spremljanja in odzivanja na tveganja, povezana z naravnimi nesrečami, obstaja več ključnih vrzeli, ki zmanjšujejo njihovo učinkovitost. Odsotnost enotnega čezmejnega pristopa za spremljanje naravnih tveganj vodi v razdrobljene podatkovne nize in slabo združljivost med sistemi obeh držav. To onemogoča učinkovito oceno tveganj in ustvarja neskladnosti v protokolih za odzivanje na izredne dogodke v primeru močnih potresov in plazov ter predstavlja dodatne izzive pri skupnem čezmejnem odločanju in upravljanju v kriznih razmerah.

Geološka in topografska raznolikost regije povečuje izpostavljenost lokalnih skupnosti, infrastrukture in gospodarskih dejavnosti na naravne nesreče. Potresi in plazovi lahko hkrati prizadenejo širše območje in imajo zato tudi čezmejni vpliv, kar se je na tem območju izkazalo že v preteklosti (npr. potresa leta 1976 v Furlaniji, potresi in podori v Zgornjem Posočju leta 1998 in 2004). To narekuje potrebo po usklajenih sistemih spremljanja, odzivnih mehanizmih in protokolih odločanja za učinkovito zmanjšanje tveganj in ublažitev posledic.

V Interreg projektu CONCORDIA se bodo reševali prostorski in operacijski izzivi čezmejne regije med Italijo in Slovenijo, ki je še posebej ranljiva zaradi visoke potresne dejavnosti in dovzetnosti za plazove. Vpeljane bodo usklajene rešitve za spremljanje in zaznavanje naravnih tveganj, ki jih povzročajo potresi in plazovi, pripravljena poenotena orodja, modeli ter strategije in protokoli za hiter in učinkovit odziv na naravne nesreče. Cilj je pripraviti skupne baze podatkov, kar bo spodbujalo čezmejno sodelovanje in s tem zagotavljalo boljšo pripravljenost regije na naravne nesreče tudi po zaključku projekta.

ARSO je bil skupaj z italijanskim institutom za oceanografijo in eksperimentalno geofiziko (Istituto Nazionale di Oceanografia e di Geofisica Sperimentale – OGS) pobudnik Interreg projekta CONCORDIA. V projektu sodeluje pet projektnih partnerjev in trije pridruženi partnerji iz Slovenije in Italije. Vodilni partner oziroma koordinator projekta je Univerza v Trstu (Università degli Studi di Trieste), ARSO pa v projektu sodeluje kot projektni partner.

Projektni partnerji: Università degli Studi di Trieste – Univeza v Trstu (vodilni partner), Istituto Nazionale di Oceanografia e di Geofisica Sperimentale – OGS, Geološki zavod Slovenije – GeoZS, Università degli Studi di Udine – Univerza v Vidmu.

Pridruženi projektni partnerji: Uprava Republike Slovenije za zaščito in reševanje (pod okriljem ARSO), Zavod za gradbeništvo (pod okriljem ARSO), Protezione Civile - Friuli Venezia Giulia (pod okriljem OGS).

Rezultati projekta vključujejo harmonizirane modele izpostavljenosti, scenarije vplivov v sprotnem času in izboljšane sisteme spremljanja, zasnovane za čezmejno uporabo in združljivost z različnimi sistemi oziroma njihovo poenotenje. Ti algoritmi, orodja in aplikacije bodo izboljšala odzivanje na izredne razmere ter podprla dolgoročno načrtovanje in strategije za zmanjševanje tveganj. Končni produkti bodo v prvi vrsti namenjeni upravam za zaščito in reševanje, lokalnim oblastem, znanstvenim ustanovam in čezmejnim skupnostim, ki bodo pridobile dostop do poenotenih in usklajenih podatkov za učinkovitejše upravljanje skupnih tveganj. Podatki o izpostavljenosti in nevarnosti bodo vključeni tudi v dinamične modele vplivov - modeli, ki se bodo sproti posodabljali glede na razmere. To bo izboljšalo krizno upravljanje in strateško načrtovanje.

Čezmejno sodelovanje je ključno za izvajanje projekta. Projektni partnerji bodo v okviru projekta usklajevali metodologijo, spodbujali deljenje virov in poglabljali sodelovanje med Italijo in Slovenijo za celostno obravnavo nevarnosti. To sodelovanje je bistvenega pomena za obvladovanje tveganj, ki pogosto presegajo državne meje, ter za zagotavljanje pravočasnega in učinkovitega odzivanja na izredne razmere. Partnerstvo združuje strokovno znanje znanstvenih ustanov, agencij za spremljanje in lokalnih oblasti ter ustvarja trdne temelje za inovacije, implementacije in izmenjavo znanja.

Strokovnjaki ARSO bodo sodelovali pri skoraj vseh dejavnostih projekta in vodili tiste, ki so povezane z razvojem ter vpeljavo algoritmov in orodij za čezmejno hitro ukrepanje ob naravnih nesrečah. Koordinirali bodo zbiranje najboljših praks partnerjev ter vpeljavo aplikacij za analizo in prikaz učinkov potresa. Bodo tudi ključen del pri poenotenju postopkov, vhodnih podatkov in različnih modelov. Razviti algoritmi in orodja bodo poskrbeli tudi za samodejno izdelavo preliminarnega poročila po izrednih dogodkih in skupaj s poenotenimi protokoli omogočili usklajeno čezmejno poročanje. Aktivno bodo sodelovali pri vseh dejavnostih razvoja scenarijev ter pri usposabljanju končnih uporabnikov za uporabo orodij in aplikacij projekta CONCORDIA. Iz svojega dela sredstev bodo kupili in namestili instrumente na slovenski strani meje in pomagali pri vzpostavitvi skupne baze podatkov.

Cilji:

- okrepitev instrumentalnih zmogljivosti za zaznavanje in odzivanje na potresne in geološke nevarnosti v čezmejni regiji med Italijo in Slovenijo (vzpostavitev merilne mreže cenovno dostopnih senzorjev in nadgradnjo obstoječih potresnih opazovalnic),

- razvoj in vpeljava poenotenih orodij ter baz podatkov za hitrejšo obdelavo zapisov o potresih, izdelava spletnih aplikacij za prikaz rezultatov ter vzpostavitev platforme za samodejno izdelavo preliminarnih poročil po močnih potresih,

- vzpostavitev in usklajevanje skupnih čezmejnih strategij in protokolov za poenoten odziv po močnejših potresih, večjih plazovih ali verižnih naravnih nesrečah (npr. plazovih sproženih s potresi) na obmejnem območju,

- izdelava usklajenih opozorilnih kart verjetnosti pojavljanja zemeljskih plazov in skalnih podorov za čezmejno območje,

- razvoj scenarijev nevarnosti, za katere bi lahko sproti ocenili njihove posledice,

- izdelava dinamičnih analiz odpornosti stavb in regionalne značilnosti tipologije stavb za modele poškodovanosti in za ocenjevanje potresne ranljivosti,

- izvedba izobraževanj in priprava dvojezičnih gradiv za razumevanje in uporabo orodij in rezultatov razvitih v okviru projekta CONCORDIA, posodobitev vprašalnikov za poškodovanost stavb ter interaktivno zbiranje povratnih informacij.

Projekt se bo izvajal od 1. junija 2025 do 31. maja 2027 v okviru Programa sodelovanja Interreg Italija-Slovenija za obdobje 2021-2027.

Skupna vrednost projekta znaša 825.830,00 EUR, od katerih 80 % sofinancira Evropska unija v okviru Evropskega sklada za regionalni razvoj (660.664,00 EUR). Vrednost projektnega partnerja ARSO je 210.000 EUR (20 % oziroma 42.000 EUR je lastne udeležbe).

Za izvedbo vseh nalog sta na ARSO predvideni 2 zaposlitvi.